### **ENΩΣΗ  ΕΛΛΗΝΩΝ  ΦΥΣΙΚΩΝ**

## **Πανελλήνιοι Διαγωνισμοί Φυσικής 2021 Γυμνασίου – Λυκείου**

**Διαγωνιζόμαστε και εφέτος με ασφάλεια! Εξ αποστάσεως αλλά πάντα μαζί...**



Η Ένωση Ελλήνων Φυσικών (Ε.Ε.Φ.) διοργανώνει:

• τον 31ο Πανελλήνιο Μαθητικό Διαγωνισμό Φυσικής Γενικού Λυκείου

• τον 9ο Πανελλήνιο Μαθητικό Διαγωνισμό Φυσικής Γυμνασίου

Ο **Πανελλήνιος Μαθητικός Διαγωνισμός Φυσικής Γενικού Λυκείου 2021** και για τις τρεις τάξεις, καθώς και ο **Πανελλήνιος Μαθητικός Διαγωνισμός Φυσικής Γυμνασίου 2021** και για τις τρεις τάξεις, θα διεξαχθούν σε δύο φάσεις:

Α Φάση: Σάββατο 20 Μαρτίου 2021 - ώρα 9:30 π.μ. Εξ Αποστάσεως

Β Φάση: Σάββατο 15 Μαΐου 2021 – ώρα 9:30 π.μ. Εξεταστικά Κέντρα

Στην Β Φάση θα προκριθούν όσοι μαθητές συγκεντρώσουν συγκεκριμένη βαθμολογία στην Α Φάση. Όλοι οι συμμετέχοντες θα λάβουν βεβαίωση συμμετοχής αλλά βραβεία θα απονεμηθούν μόνο σε όσους διακριθούν κατά την Β Φάση.

Όλοι οι ενδιαφερόμενοι απαιτείται να συμπληρώσουν τα στοιχεία τους στην ατομκή φόρμα που ακολουθεί προκειμένου να λάβουν μοναδικό κωδικό ανά email με τον οποίο θα μπορέσουν να διαγωνιστούν κατά την Α Φάση.

Η φόρμα για το Γυμνάσιο: <https://forms.gle/1bAL8KpUEhW2CUbB6>

Η φόρμα για το Λύκειο: <https://forms.gle/hsJcKkB2Pc8rEfGHA>

Τα προσωπικά στοιχεία των μαθητών δεν θα χρησιμοποιηθούν για κανέναν άλλο λόγο πέρα από την αποστολή κωδικών για την συμμετοχή στον διαγωνισμό και για την συνολική επικοινωνία γύρω από αυτόν.

Η ύλη για τον Πανελλήνιο Διαγωνισμό Φυσικής 2021περιγράφεται ανά τάξη παρακάτω και θα ακολουθηθούν οι οδηγίες διδασκαλίας κάθε ενότητας, όπως έχει εισηγηθεί το ΙΕΠ και έχει ανακοινωθεί από το ΥΠΑΙΘ.

Α΄ Γυμνασίου:

1. Μετρήσεις Μήκους – Η Μέση Τιμή

2. Μετρήσεις Χρόνου – Η Ακρίβεια

3. Μετρήσεις Μάζας – Τα Διαγράμματα – Πυκνότητα

4. Μετρήσεις Θερμοκρασίας – Η Βαθμονόμηση

5. Από τη Θερμότητα στη Θερμοκρασία – Η Θερμική Ισορροπία

Β΄ Γυμνασίου:

1. Εισαγωγή

2. Κινήσεις

3. Δυνάμεις

4. Πίεση (μόνο οι παράγραφοι 4.1 και 4.2)

Γ΄ Γυμνασίου:

1. Ηλεκτρισμός

2. Ηλεκτρικό Ρεύμα

3. Ηλεκτρική Ενέργεια

4. Ταλαντώσεις

Α΄ Λυκείου:

1.1 Ευθύγραμμη Κίνηση

1.2 Δυναμική σε μία διάσταση

1.3 Δυναμική στο επίπεδο

Β΄ Λυκείου:

Δυνάμεις μεταξύ ηλεκτρικών φορτίων – Ηλεκτρισμός – Συνεχές Ηλεκτρικό Ρεύμα – Καμπυλόγραμμες Κινήσεις – Διατήρηση Ορμής

Γ΄ Λυκείου: Όλη η διδακτέα ύλη των προηγούμενων τάξεων και η ύλη της Γ΄ Λυκείου

• Για περισσότερες πληροφορίες οι ενδιαφερόμενοι μπορούν να απευθύνονται στην Ένωση Ελλήνων Φυσικών, Γριβαίων 6, ΤΚ 10680 Αθήνα, τηλ: 2103635701, 2103610690, e-mail: eef.pan.diag@gmail.com

• Πληροφορίες και παλαιά θέματα (με τις λύσεις τους) των Πανελλήνιων Διαγωνισμών Φυσικής Γυμνασίου, Γενικού Λυκείου και των Διεθνών Ολυμπιάδων Φυσικής υπάρχουν στον δικτυακό τόπο της Ένωσης Ελλήνων Φυσικών: http://www.eef.gr

• Οι τρεις πρώτοι μαθητές της Β΄ Λυκείου και ο πρώτος μαθητής της Α΄ Λυκείου προκρίνονται αυτομάτως στην Βαλκανική Ολυμπιάδα 2021.

• Οι πρωτεύoντες μαθητές κάθε τάξης θα βραβευθούν σε ειδικές εκδηλώσεις σε όλη την επικράτεια.

Το Διοικητικό Συμβούλιο της Ε.Ε.Φ.